**Ministru kabineta noteikumu projekta**

**„Darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.1. pasākuma „Klasteru programma” pirmās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.1. pasākuma „Klasteru programma” pirmās projektu iesniegumu atlases kārtas īstenošanas noteikumi” (turpmāk – noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības (turpmāk – ES) struktūrfondu 2007.-2013.gada plānošanas periodā klasteru atbalsta aktivitātes veiktas Darbības programmas „Uzņēmējdarbība un inovācijas” papildinājuma 2.3.prioritātē „Uzņēmējdarbības aktivitātes un konkurētspējas celšana”, 2.3.2.pasākumā “Uzņēmējdarbības infrastruktūra un aprīkojuma uzlabošana”. Šajā pasākumā ietverta 2.3.2.2.aktivitāte "Klasteru programma”, kuras mērķis ir veicināt nozares savstarpēji nesaistītu komersantu, pētniecības, izglītības un citu institūciju sadarbību, tādējādi veicinot nozaru un komersantu konkurētspējas celšanu, eksporta apjomu palielināšanu, inovācijas un jaunu produktu veidošanos. Šīs aktivitātes ietvaros 2012.gadā tika atbalstīti 11 klasteru projekti (projektu īstenošana turpinājās līdz 2015.gada 31.decembrim).Latvijas Nacionālās industriālās politikas uzmanības centrā ir **uz eksportu vērsto nozaru attīstība un tautsaimniecības struktūras maiņa par labu šīm nozarēm**. Šai politikai jānodrošina uz ārējo pieprasījumu orientētu nozaru konkurētspējas un eksporta ienesīguma palielināšana, tādējādi veicinot valsts kopējo ienākumu pieaugumu. Latvijas apstrādes rūpniecības struktūrā izteikti dominē zemas un vidēji zemas pievienotās vērtības nozares. Tas nozīmē, ka Latvijas apstrādes rūpniecības ilgtspējīgai attīstībai ir nepieciešams **diversificēt apstrādes rūpniecību un panākt straujāku vidēji augsto un augsto tehnoloģiju nozaru attīstību, kā arī sekmēt augstākas pievienotās vērtības produktu ražošanu tradicionālajās tautsaimniecības nozarēs**.Vienlaikus, lai nodrošinātu augstāku eksportējamo preču un pakalpojumu pievienoto vērtību, ir jāorientējas ne tikai uz nozaru atbalstu, bet uz produktu/nišu atbalsta pieeju, kas sevī ietver prioritāšu maiņu un lielāku eksporta veicināšanas aktivitāšu atbalstu par labu tiem produktiem, kas ir ar augstāku pievienoto vērtību.Klasteru aktivitātes ir būtiskas šo mērķu sasniegšanā, lai veicinātu komersantu savstarpējo sadarbību un kopīgu produktu izstrādi, sekmējot eksporta apjomu pieaugumu. Ņemot to vērā, arī 2014.-2020.gada ES fondu plānošanas periodā tiks turpināta atbalsta sniegšana klasteru iniciatīvām.**Latvijas apstrādes rūpniecības sektorā dominē vairākas nozares, kas arī nodrošina būtisku nozares izlaides un preču eksporta apjomu** (pārtikas un dzērienu ražošana, kokapstrāde, ķīmiskā rūpniecība un nemetālisko minerālu ražošana, metālu, metāla izstrādājumu un transportlīdzekļu ražošana, elektrisko, optisko un citu iekārtu ražošana. Kā būtiska preču un pakalpojumu eksporta nozare ir jāpiemin IT nozare, kura ne tikai nodrošina preču un pakalpojumu ar augstu pievienoto vērtību eksportu, bet pozitīvi izceļas ar augstāku strādājošo vidējo atalgojumu. Minētajās nozarēs ir izveidojušās un attīstījušās spēcīgas nozaru asociācijas, pie kurām ir izveidojušies spēcīgi klasteri, kas ne tikai veicina nozares komersantu savstarpējo sadarbību un eksporta tirgu apgūšanu, bet nodrošina arī nozares atpazīstamību un aktīvi iesaistās nozares komersantu konkurētspējas stiprināšanā. Šīm nozaru asociācijām ir skaidrs redzējums par nozares turpmāko attīstību un tam nepieciešamajiem resursiem; tāpat tās ir pieredzējušas īstenot nodarbināto apmācību projektus, organizēt nozares pārstāvību ārējos tirgos un starptautiskās izstādēs, kā arī attīstīt nozares sadarbību ar zinātnes un pētniecības sektoru. Kā pozitīvi vērtējams tas, ka minēto nozaru asociācijas un klasteri vērtē nozaru attīstību ilgtermiņā un risina tādas tirgus kļūdas, kas šodien neatstāj tiešu ietekmi uz komersantu konkurētspēju, taču kuru ietekme būs redzama vidējā un ilgtermiņā, piemēram, aktīvi piedaloties skolu un augstskolu mācību programmu uzlabošanā, inovatīvu risinājumu izmantošanā jauniešu intereses veicināšanai par inženierzinātnēm. Šo nozaru īstenotajos klasteru projektos ir redzams, ka **būtiski ir īstenot ne tikai aktivitātes klasteru dalībnieku tiešās konkurētspējas stiprināšanai (eksporta, apgrozījuma, produktivitātes pieaugums), bet arī darbības, kas vērstas uz, piemēram, cilvēkresursu attīstību nozarē kopumā**. Lai noteiktu 2007.-2013.gada plānošanas periodā īstenotās klasteru programmas labo praksi, kā arī trūkumus un veicamos uzlabojumus, Ekonomikas ministrija ir izstrādājusi 3.2.1.specifiskā atbalsta mērķa (turpmāk – SAM) „Palielināt augstas pievienotās vērtības produktu un pakalpojumu eksporta proporciju” 3.2.1.1. pasākuma “Klasteru programma” sākotnējo novērtējumu (turpmāk – sākotnējais novērtējums), kura ietvaros ir vērtēta 2.3.2.2.aktivitātes īstenošana. Ekonomikas ministrijas sākotnējais novērtējums ir pieejams Ekonomikas ministrijas mājas lapā (https://em.gov.lv/lv/es\_fondi/atbalsta\_pasakumi\_2014\_2020/klasteru\_programma/). Sākotnējā novērtējumā ir sniegts izvērtējums par ES fondu 2007.-2013.gada plānošanas perioda pieredzi un aprakstīts ES fondu 2014.-2020.gada plānošanas perioda klasteru programmas ieviešanas modelis un pamatojums veiktajām izmaiņām. 3.2.1. SAM “Palielināt augstas pievienotās vērtības produktu un pakalpojumu eksporta proporciju” ietvaros tiks īstenots 3.2.1.1. pasākums „Klasteru programma” (turpmāk – 3.2.1.1.pasākums), kura **mērķis ir veicināt komersantu, pētniecības, izglītības un citu institūciju sadarbību, tādējādi veicinot komersantu konkurētspējas celšanu, eksporta apjomu palielināšanu, inovācijas un jaunu produktu veidošanos**. 3.2.1.1. pasākuma ietvaros projekta iesniedzēji ir biedrības vai nodibinājumi, kuri kopā ar partneriem veido klasteri, kas kopējā sadarbības tīklā apvieno komersantus, pētniecības, izglītības un citas saistītās institūcijas (tai skaitā valsts un pašvaldības iestādes, biedrības un nodibinājumus) un darbojas savstarpēji saistītās nozarēs, tautsaimniecības nišā, produkta vai pakalpojuma grupā vai vērtības ķēdē, vai reģionā. **Pasākuma gala labuma guvēji ir sīkie (mikro), mazie un vidējie komersanti (turpmāk – MVK).** Projekta īstenotāja un koordinatora funkcijas veic biedrība vai nodibinājums. Klastera dalībnieki – komersanti un citi partneri – iesaistās klasterī uz savstarpējas vienošanās pamata un šī sadarbības forma ir atkarīga no klastera darbības stratēģijas, piemēram, partneri klasterī var iesaistīties, noslēdzot sadarbības līgumu ar biedrību, vai iestājoties biedrībā kā biedri. MK noteikumi nosaka, ka **minimālais klastera dalībnieku** (MVK) **skaits** uz projekta iesniegšanas brīdi ir **20**, un šis skaits gada laikā pēc līguma noslēgšanas par projekta īstenošanu tiek palielināts līdz 30. Šiem 20 komersantiem kopā jābūt vismaz 10 milj. euro lielam apgrozījumam un eksportam – vismaz 2 milj. euro, kas kalpo par minimālo bāzi turpmākai uzņēmumu attīstībai, apgrozījuma un eksporta pieaugumam klastera ietvaros. Vienlaikus projektu iesniegumu vērtēšanas kritēriji **paredz augstāku novērtējumu sniegt tiem projektiem, kurus īsteno pieredzējušas biedrības ar augstu kapacitāti projektu īstenošanā**, un šīm biedrībām noteiktās prasības ir, ka tās ir reģistrētas vismaz pirms trim gadiem un biedrības biedru apgrozījums ir vismaz 100 milj. euro. Ne visi biedrības biedri ir jāiesaista klasterī, tādēļ klasterī esošo uzņēmumu apgrozījuma minimālā prasība noteikta zemāka nekā biedrībai kopumā. 3.2.1.1.pasākuma ietvaros pieejamais **Eiropas Reģionālās attīstības fonda** (turpmāk – ERAF) finansējuma apjoms **6.2 milj. euro**. Atbalsts tiks sniegts saskaņā ar Komisijas regulu Nr.1407/2013. Klasteru aktivitāšu īstenošanai paredzēts **atbalsts līdz 415 tūkst. euro vienam klasterim 4 gadu laikā.** Ņemot vērā pasākuma īstenošanai pieejamo finansējuma apjomu, kā arī izvērtējot klasteru projektu līdzšinējo īstenošanu un projektu īstenošanai nepieciešamo finansējumu, Ekonomikas ministrija ierosina klasteru programmā rīkot vienu projektu iesniegumu atlases kārtu par visu pieejamo finansējumu un noteikt projektu īstenošanas laiku līdz 4 gadiem. Tādējādi būs iespējams atbalstīt lielāku skaitu projektu ar pietiekamu finansējumu klasteru mērķu sasniegšanai, un izvērtēt klasteru mērķu sasniegšanu pēc 3 gadiem. Izvērtējot klasteru stratēģijās minēto mērķu sasniegšanu, tiks lemts par atbalsta sniegšanas turpināšanu un tiks izvērtēta iespēja finansējumu pārdalīt no citiem pasākumiem vai specifiskajiem atbalsta mērķiem, kuros varētu būt izveidojies finansējuma atlikums.Paredzēts, ka līgumi par projektu īstenošanu tiks noslēgti 2016.gadā, tādējādi projektu īstenošanas maksimālais termiņš būs līdz 2020.gada beigām (4 gadi). 2019.gadā pasākumam tiks rīkota 2.projektu iesniegumu atlases kārta, tādējādi veiksmīgākajiem klasteru projektiem būs iespēja saņemt atbalstu arī pēc 2020.gada, proti, līdz 2022.-2023.gadam (plānošanas perioda beigām). Ņemot vērā, ka pasākuma īstenošanai ir pieejams neliels ERAF finansējuma apjoms, 1.atlases kārta tiek rīkota par visu pieejamo finansējumu (izņemot snieguma rezervi), savukārt 2.kārtas īstenošanai 2019.gadā tiks izvērtēta iespēja izmantot citos pasākumos neizmantoto finansējumu vai piesaistīt virssaistības projektu īstenošanai. Lai finansētu ieguldījumus pētniecībā un attīstībā, nodarbināto apmācības, dalību starptautiskās izstādēs un citas aktivitātes, kurām 2014.-2020.gada ES fondu plānošanas periodā paredzēts finansējums citu specifisko atbalsta mērķu ietvaros (piemēram, 1.2.2.1. pasākums “Atbalsts nodarbināto apmācībām”, 3.2.1.2. pasākums “Starptautiskās konkurētspējas veicināšana”, 1.2.1.1. pasākums “Atbalsts jaunu produktu un tehnoloģiju izstrādei kompetences centru ietvaros”), klastera dalībnieki varēs iesniegt projektu iesniegumus finansējuma saņemšanai attiecīgajās atbalsta programmās, tādējādi nodrošinot, ka klasteru programmas ietvaros nefinansē darbības, kas ir atbalstāmas citās programmās. Klasteru programmas specifika paredz, ka klasteri var īstenot **dažāda veida darbības, kas visvairāk sekmē to stratēģijā definēto mērķu sasniegšanu un klastera dalībnieku un nozares attīstību.** Atbalstāmi ir ne tikai tādi ierasti pasākumi kā eksporta un starptautiskās sadarbības vecināšanas pasākumi, bet arī pasākumi, kas sekmē sadarbību ar pētniecības organizācijām, pasākumi, kas sekmē zināšanu pārnesi par klastera dalībniekiem saistošām inovācijām un jaunākajām tehnoloģijām, kā arī pasākumi, kas vērsti uz resursu efektivitātes un produktivitātes paaugstināšanu produkta, pakalpojuma, piegādes vai vērtības ķēdes ietvaros. Ar grantiem var tikt atbalstītas gan tādas atbalstāmās darbības kā semināri un pieredzes apmaiņas pasākumi, gan kopīgu projektu īstenošana, pilotprojektu īstenošana efektivitātes paaugstināšanai produkta piegādes ķēdēs, sabiedrības informēšanas pasākumi, rūpniecisko energoauditu un novērtējumu veikšana, un citi pasākumi. **Īpaša uzmanība jāpievērš ne tikai eksporta veicināšanas pasākumiem, bet arī sadarbības veicināšanai ar zinātniekiem un zināšanu pārnesei** par klastera dalībniekiem saistošām inovācijām un jaunākajām tehnoloģijām, lai klastera dalībnieki varētu plānot un pilnveidot savu ražošanas procesu atbilstoši jaunākajām tendencēm. Būtiski īstenot arī dažādus pieredzes apmaiņas un informatīvus pasākumus, lai klastera dalībnieki iegūtu jaunāko informāciju par, piemēram, veiksmīgu ieiešanu ārējos tirgos, labās prakses piemēriem eksporta veicināšanā, pieejamo valsts atbalstu, un citi. **Būtiski, ka šo darbību rezultāti un gūtā pieredze ir pieejami citiem klastera dalībniekiem, lai nodrošinātu plaša mēroga ietekmi arī uz citiem klastera dalībniekiem.** Plānots, ka visi klastera dalībnieki (MVK) **saņems un izmantos klastera sniegtos pakalpojumus** (nefinansiāls atbalsts, piemēram, pieeja datubāzēm, sadarbības veicināšanas un informatīvi pasākumi, utml), un **daļa klastera dalībnieku saņems atbalstu arī grantu veidā**, piemēram, kopīgu sadarbības projektu īstenošanai. Klastera dalībnieki pakalpojumus no klastera saņems kā de minimis atbalstu. Atkarībā no klastera stratēģijā paredzētā finansēšanas modeļa klastera dalībnieki var sākotnēji apmaksāt pakalpojumu pilnā apmērā un pēc starpposma maksājuma saņemšanas klasteris tam veiks ERAF finansējuma maksājumu, vai arī klastera dalībnieks var veikt tikai sava privātā līdzfinansējuma maksājumu, saņemot pakalpojumu no klastera. **Ja klastera sniegtos pakalpojumus vēlas izmantot lielie komersanti vai citi partneri, kas nav MVK, tie izmaksas par šiem pakalpojumiem sedz pilnā apmērā no saviem finanšu resursiem.** Pasākuma sasniedzamie iznākuma radītāji ir 120 komersanti, kas saņēmuši grantus, un 300 komersanti, kas saņēmuši nefinansiālu atbalstu. 3.2.1.specifiskā atbalsta mērķa specifiskais rezultāta radītājs ir komersantu eksporta apjoms (2010. gada salīdzināmajās cenās) 6 068 440 euro. Komersantu eksporta apjoma datus apkopo Centrālā statistikas pārvalde, kas arī veic šo datu pārrēķinu 2010.gada salīdzināmajās cenās (ņemot vērā inflāciju), lai varētu novērtēt reālās eksporta izmaiņas.  |
| 3. | Projekta izstrādē iesaistītās institūcijas | Ekonomikas ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 3.2.1.1.pasākuma mērķa grupa ir sīkie (mikro), mazie un vidējie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz rezultatīvā rādītāja 60 atbalstītu komersantu iesaisti 3.2.1.1.pasākumā līdz 2018.gada 31.decembrim. Līdz 2023.gada 31.decembrim atbilstoši Darbības programmā “Izaugsme un nodarbinātība” noteiktajam tiks nodrošināts atbalsts 120 komersantiem. Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne atbalsta saņēmējiem, ne fondu vadībā iesaistītajām institūcijām.Iesniegto projektu iesniegumu pieņemšanu un vērtēšanu nodrošinās Centrālā Finanšu līgumu aģentūra. |
| 3. | Administratīvo izmaksu monetārs novērtējums | ES fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 500 000 | 1 400 000 | 1 400 000 | 1 400 000 |
| 2. Budžeta izdevumi: | 0 | 500 000 | 1 400 000 | 1 400 000 | 1 400 000 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X  | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X  | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 3.2.1.1.pasākuma pirmās atlases kārtas ietvaros finansējums ir ERAF finansējums 6.2 milj. euro apmērā un privātais līdzfinansējums vismaz 1.09 milj. euro apmērā no finansējuma saņēmēja un gala labuma guvējiem.3.2.1.1.pasākuma pirmās atlases kārtas uzsākšana ir plānota 2016.gadā, kad arī tiks noslēgti līgumi par projektu īstenošanu un maksājumu plūsma un ietekme uz budžetu veidosies 2016.gadā un prognozējam, ka pakāpeniski finansējuma apjoms palielināsies 2017., 2018.gadā un 2019.gadā. Privātais finansējums tiek prognozēts proporcionāli publiskajam finansējumam, ievērojot, ka maksimālā atbalsta intensitāte ir 85%.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem ir norādīts indikatīvi un var tikt precizēts pēc SAM pasākuma ietvaros projektu apstiprināšanas. Pirms SAM pasākuma projektu apstiprināšanas projektu iesniedzēji var uzsākt atbalstāmās darbības un, tās īstenojot, radušās izmaksas var uzskatīt par attiecināmām, ja tās atbilst Noteikumu projektā minētajām attiecināmo izmaksu pozīcijām un tās ir radušās ne agrāk kā 2016.gada 1.janvārī. Nepieciešamo valsts budžeta finansējumu Finanšu ministrija lūgs pārdalīt no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  |

Anotācijas IV.sadaļa – noteikumu projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1. Komisijas 2014.gada 17.jūnija Regula (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk – Komisijas regula Nr. 651/2014);
2. Komisijas 2013.gada 18.decembra Regula (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013);
3. Eiropas Parlamenta un Padomes 2013.gada 17.decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 (turpmāk – Komisijas regula Nr.1301/2013);
4. Parlamenta un Padomes Regula Nr.1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013)
 |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1) Komisijas regula Nr.651/2014;2) Komisijas regula Nr.1407/2013;3) Komisijas regula Nr.1301/2013; 4) Komisijas regula Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 1.panta 4.punkta a)apakšpunkts | Noteikumu projekta 16.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 83.punkts | Noteikumu projekta 2.4.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 1.pielikums | Noteikumu projekta 2.1. un 2.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 1.panta 1.punkts | Noteikumu projekta 18.1.apakšpunkts  | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 1.panta 2.punkts | Noteikumu projekta 52.punkts  | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 2.panta 2.punkts | Noteikumu projekta 2.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.panta 2.punkts | Noteikumu projekta 46.1.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.panta 8. un 9.punkts | Noteikumu projekta 46.6.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.pants  | Noteikumu projekta 55.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 8.pants  | Noteikumu projekta 45.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1301/2013 3.panta 3.punkts | Noteikumu projekta 18.2.apakšpunkts  | *Ieviesta pilnībā* | *Neparedz stingrākas prasības* |
| Komisijas regula Nr.1303/2013 | Noteikumu projekta 44.punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav  |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. 3.2.1.1.pasākuma projektu iesniegumu vērtēšanas kritērijus ir plānots apstiprināt Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri. |
| 2. | Sabiedrības līdzdalība projekta izstrādē | Sabiedrības iesaiste tiks nodrošināta, veicot šādu dokumentu saskaņošanu: * 3.2.1.1.pasākuma vērtēšanas kritēriju projekts, kas tiek virzīts saskaņošanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejas apakškomitejā un Uzraudzības komitejā.
* Noteikumu projekts, kas tiek virzīts skatīšanai Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejas apakškomitejā un Uzraudzības komitejā, kā arī saskaņošanai Valsts sekretāru sanāksmē.
 |
| 3. | Sabiedrības līdzdalības rezultāti | Skat. 2.punktu  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav.  |

Ministru prezidenta biedrs,

ekonomikas ministrs A.Ašeradens

Vīza: Valsts sekretāra

pienākumu izpildītājs,

valsts sekretāra vietnieks R.Aleksejenko

08.03.2016 12:56

3160

Z.Dziļuma

Tel.: 67013225

e-pasts: zane.dziluma@em.gov.lv